經數:一五四五

經名:阿毘達磨大毘婆沙論卷第百十

頁數:五七一

上      欄

聽極善作意. 乃至廣說. 問何故作此論. 答

爲廣分別契經義故. 如契經說. 佛告苾芻.

吾當爲汝說四十四智事. 汝應諦聽. 乃至

廣說. 契經雖作是說而不分別其義. 經是

此論所依根本. 彼未說者今應說之. 故作

斯論. 問世尊何故說此契經. 答世尊昔者由

此加行爲門爲路. 證得無上正等菩提. 今

復說此示諸弟子. 汝等若能不捨如是加

行門路. 不久當得諸漏永盡. 譬如長者由

是方便. 集得珍財而受富樂. 1復亦以此方

便敎諸子孫告言. 汝等若能不捨如是方

便. 必獲珍財亦受富樂. 世尊亦爾. 云何四

十四智事. 謂知老死智. 知老死集智. 知老

死滅智知趣老死滅行智. 如是知生有取

愛受觸六處名色識行智. 知行集智. 知行

滅智. 知趣行滅行智. 是名四十四智事. 問

此中何故不說知無明智等耶. 答應說而

不說者. 當知此義有餘. 復次若法有支所

攝. 以有支爲因. 是有支果者. 此中說之.

無明雖亦有支所攝而不以有支爲因. 亦

非有支果故此不說. 復次若依此法具起

四智. 此中說之. 依無明但起三智. 不起

緣有支集智故此不說. 此中知老死智等四

十四智事當言法智乃至道智耶. 答應言知

老死智是四智. 謂法類世俗苦智乃至廣說.

此中知老死智是四智. 謂法智 者知欲界老

死. 類智者知色無色界老死. 世俗智苦智

者. 俱知三界老死. 如知2苦有四智知集

滅道應知亦爾. 如依老死起十六智事. 乃

中      欄

至依行應知亦爾. 如是合有一百七十六

智事. 若以相續刹那分別則有無量無邊智

事. 此中世尊依十一支四諦差別各起四

智故. 但說有四十四智事

此四十四智事幾有漏幾無漏. 答一切皆通

有漏無漏. 幾緣有漏幾緣無漏. 答二十二

緣有漏. 二十二緣無漏. 幾有爲. 幾無爲. 答

一切是有爲. 幾緣有爲. 幾緣無爲. 答三十

三緣有爲. 十一緣無爲. 幾過去幾未來幾現

在. 答一切皆通三世. 幾緣過去. 幾緣未來.

幾緣現在. 答三十三緣三世. 十一緣非世.

若如雜蘊分位三世. 應言三緣過去. 謂知

行智. 知行集智. 知識集智三緣未來. 謂

知老死智. 知老死集智. 知生智. 十六緣現

在. 謂知生集智. 知有智. 知有集智. 知取

智知取集智. 知愛智. 知愛集智知受智.

知受集智. 知觸智. 知觸集智. 知六處智.

知六處集智. 知名色智. 知名色集智. 知

識智. 十一緣三世. 十一緣非世. 3問如是

智事旣不能入正性離生. 得果離染及盡

諸漏. 何緣聖者修令現前. 答由四緣故. 一

爲住現法樂故. 二爲遊戱功德故. 三爲

觀本所作故. 四爲受聖財故. 如說. 苾芻

吾當爲汝說七十七智事. 汝應諦聽極善

作意. 乃至廣說. 問何故作此論. 答爲廣分

別契經義故. 廣說如前. 問世尊何故說此契

經. 答世尊昔者. 由此加行爲門爲路. 廣說

如前. 云何七十七智事. 謂知生緣老死智.

知4彼非不生緣老死智. 知過去生緣老死

下      欄

智. 知彼非不生緣老死智. 知未來生緣老

死智. 知彼非不生緣老死智. 及法住智. 遍

知此是無常有爲. 思所作. 從緣生. 盡法5減

法離法滅法. 如依生緣老死起七智. 乃至

依無明緣行亦爾. 故有七十七智事. 問此

中何故不說知無明所從緣智耶. 答應說

而不說者. 當知此義有餘. 復次若法有支

所攝. 以有支爲因是有支果者. 此中說之.

無明雖亦有支所攝. 而不以有支爲因. 亦

非有支果. 故此不說. 復次若依此法起緣

有支七智者. 此中說之. 依無明所從緣不

起緣有支七智. 故此不說

此中知生緣老死智等. 七十七智事. 當言法

智乃至道智耶. 答應言知生緣老死等. 前

六智皆是四智. 謂法類世俗集智. 第七法住

智. 是一世俗智. 如知生緣老死七智. 乃至

知無明緣行七智亦爾. 此中法智者. 知欲

界生緣老死等. 類智者. 知色無色界緣老

死等. 世俗智集智 者. 俱知三界生緣老死等.

問已說生緣老死等. 何故復說非不生緣老

死等耶. 答論有二種. 一立自宗. 二遮他

宗. 立自宗 者. 如善說法者立善說法宗. 惡

說法者立惡說法宗. 應理論者立應理論宗.

分別論者立分別論宗. 遮他宗者. 如善說

法者遮惡說法宗. 惡說法者遮善說法宗. 應

理論者遮分別論宗. 分別論者遮應理論宗.

若但說生緣老死等者. 或有生疑爲興言

論. 作如是說 理未必爾. 爲決彼疑顯此

理定. 是故復說非不生緣老死等. 此中知生

經數:一五四五

經名:阿毘達磨大毘婆沙論卷第百十

頁數:五七二

上      欄

緣老死. 是法類世俗集四智. 知非不生緣老

死亦是四智. 1各有八智. 知過去未來生緣

老死亦各有八智. 合有二十四智. 第七法

住智2唯是一世俗智故. 足前有二十五智.

如知生緣老死. 乃至知無明緣行亦爾. 如

是合有二百七十五智. 若以相續刹那分

別. 則有無量無邊智事. 此中世尊依十一

支. 三世差別各起七智. 故但說有七十七

智事. 問何故不說知現在耶. 有作是說.

七中前二卽知現在. 復有說者. 七中前二通

知3三世. 過去未來難了知故. 復別說知. 現

在不爾. 故不別說. 此七十七智事. 幾有漏.

幾無漏. 答十一法住智唯有漏. 唯是世俗智

性攝故. 餘六十六智通有漏無漏. 四智攝

故. 有作是說. 一切皆通有漏無漏. 幾緣有

漏. 幾緣無漏. 答一切皆緣有漏. 幾有爲. 幾

無爲. 答一切皆有爲. 必無智體. 是無爲故. 幾

緣有爲. 幾緣無爲. 答一切皆緣有爲. 幾過

去. 幾未來. 幾現在. 答一切皆通三世. 幾緣

過去. 幾緣未來. 幾緣現在. 答諸有欲令七

中前二唯緣現在者. 彼說二十二緣過去.

二十二緣未來. 二十二緣現在. 十一緣三

世. 諸有欲令七中前二通緣三世者. 彼說

二十二緣過去. 二十二緣未來. 三十三緣

三世. 此智不能入正性離生等. 由四緣

故. 修令現在前義如前說

問何故第七名法住智. 答法者是果. 住者是

因. 知果法所住因故. 名法住智. 謂知三界

下中上果所住之因名法住智. 此智唯知因

中      欄

之別相. 非聖行相. 故唯世俗智攝. 有作是

說此通四智. 謂法類世俗集智. 問若爾. 何

故說是一世俗智. 答實通無漏. 此中且說

是有漏者. 此多分知因別相故. 4復有說

者. 前六智是知因智故名爲法住. 緣彼起

智名法住智. 此智知道非知集因亦四智

攝. 謂法類世俗道智. 問若爾. 何故作如是

說. 遍知此是無常有爲. 思所作. 從緣生. 盡法

5減法離法滅法. 無漏豈得名離法耶. 答此

中但應作如是說. 遍知此是無常有爲. 乃

至減法. 不應說離法. 而說離法者. 欲顯

聖者亦厭無漏不生欣樂故說離法. 有餘

復說. 前知因智是四智性. 今知彼智名法

住智. 故此法住智. 知彼世俗智亦名知離

法. 評曰. 應知此中初說爲善

如世尊說. 蘇尸摩當知. 先有法住智. 後有

涅槃智. 問此中何者是法住智. 何者是涅槃

智耶. 有作是說. 知集智是法住智. 知滅智

是涅槃智. 有餘復說. 知苦集智是法住智.

知滅道智是涅槃智. 或有說者. 知苦集道智

是法住智. 知滅智是涅槃智. 問若爾. 何故說

先有法住智. 後有涅槃智耶. 答雖有法住

智在涅槃智後. 而有法住智在涅槃智前.

故作是說. 復有說者. 知流轉智是法住智.

知還滅智是涅槃者. 復次知緣起智是法

住智. 知緣起滅智是涅槃智. 復次知生死

智是法住智. 知生死滅智是涅槃智. 有餘

師說. 近分地智是法住智. 根本地智是涅槃

智. 云何知然. 經爲量故. 如契經說. 有諸外

下       欄

道共集議言. 佛未出時我等多獲名譽利

養由佛出世名利頓絶. 如日旣出□火[&FFFF]#

輝. 設何方便名利如本. 然6□答摩有二事

勝. 謂善經論. 形貌端嚴. 雖形貌難移而經

論易竊. 我等衆內有蘇尸摩. 念慧堅强堪

竊彼法. 若得彼法名利如本. 旣共議已告

蘇尸摩. 彼由二緣遂受衆請. 一愛親友二

善根熟. 便出王舍城詣竹林精舍. 謂苾芻

曰. 我欲出家. 時諸苾芻將往白佛. 佛知根

性. 遣諸苾芻. 度令出家與受具戒彼後未

久誦三藏文. 亦少解義. 竊作是念. 欲利

親友今正是時. 遂從竹林出欲還王舍城.

然佛有遍照護法天眼. □觀世間誰能竊者.

時有五百應眞苾芻. 蘇尸摩前自[&FFFF]#己德. 我

生已盡. 梵行已立. 所作已辦. 不受後有. 蘇

尸摩曰. 仁等所證依何定耶. 爲初靜慮爲

乃至無所有處耶. 諸苾芻言. 我等所證皆不

依彼. 蘇尸摩言. 若不依彼如何得證. 諸苾

芻曰. 我等皆是慧解脫者. 時蘇尸摩聞已7忙

然不識所謂. 便作是念. 脫我親友問此義

者. 我當云何. 還詣佛所問如是義. 世尊

告曰. 蘇尸摩當知. 先有法住智. 後有涅槃

智. 蘇尸摩曰. 我今不知何者法住智. 何者涅

槃智. 佛言. 隨汝知與不知然法應爾. 時蘇

尸摩不果先願. 然彼五百應眞苾芻依未至

定得漏盡已後. 方能起根本等至. 由此故

知近分地智是法住智. 根本地智是涅槃智

*說一切有部發智大毘婆沙論*卷第一百一

十

經數:一五四五

經名:阿毘達磨大毘婆沙論卷第百十一

頁數:五七三

上      欄

阿毘達磨大毘婆沙論卷第一百

一十一

五百大阿羅漢等造

*三藏法師玄□奉  詔譯

智蘊第三中七聖納息第五之三

若成就法智. 彼類智耶. 答若得. 此中得者. 已

得名得. 謂苦類智現前以後. 後諸得言皆准

此釋. 設成就類智彼法智耶. 答如是. 謂苦法

智現前以後. 法智苦智□成就故. 若成就法

智彼他心智耶. 答若得不失. 此中得者. 謂已

離欲梁. 不失者. 謂不退起欲界煩惱. 設成

就他心智彼法智耶. 答若得謂苦法智現前

以後. 若成就法智彼世俗智耶. 答如是. 一

切有情無不成就世俗智故. 設成就世俗

智彼法智耶. 答若得. 謂苦法智現前以後. 餘

智一行如文廣說. 然法智類智及四諦智. 若

得以後□時成就他心智. 有漏者已離欲染.

若不退起欲界煩惱. 及不生無色界□時

成就. 無漏者已離欲染. 若不退起欲界煩

惱□時成就. 世俗智一切有情□時成就. 是

謂此處略毘婆沙

若成就過去法智. 彼未來耶. 答如是. 此成

就過去者. 必成就未來故. 此在何位. 謂已

入正性離生. 苦現觀後二心頃. 集滅現觀各

四心頃. 道現觀三心頃. 得四沙門果. 及學

無學練根已. 若法智已滅不失. 設成就未

來. 彼過去耶. 答若已滅不失則成就. 謂前

中      欄

所說諸位. 若未滅設滅已失則不成就. 此在

何位. 謂已入正性離生. 苦現觀一心煩. 謂苦

法智時得四沙門果. 及學無學練根已. 法智

未滅設滅已失. 謂得果練根或退故失. 若成

就過去法智. 彼現在耶. 答若現在前. 謂若不

起類智諸忍. 或世俗智非無心位. 爾時法智

定現在前. 此在何位. 謂已入正性離生. 集

滅道現觀各一心頃. 謂三法智時得四沙門

果. 及學無學練根已. 若法智已滅不失及現

在前. 設成就現在. 彼過去耶. 答已滅不失則

成就. 此如次前所說諸位. 若未滅設滅已失

則不成就. 此在何位. 謂已入正性離生1苦

現觀一心頃 . 謂苦法智時得四沙門果. 及學

無學練根已. 若法智未已滅設滅已失. 而法

智現在前. 若成就未來法智彼現在耶. 答若

現在前. 此在何位. 謂已入正性離生. 苦集

滅道現觀各一心頃. 謂四法智時得四沙門

果. 及學無學練根已. 若法智現在前. 設成就

現在彼未來耶. 答如是. 若成就現在法智

者必成就未來故. 若成就過去法智彼未

來現在耶. 答未來定成就. 現在若現在前. 此

如前成就過去現在說. 設成就未來現在彼

過去耶. 答若已滅不失則成就. 若未滅設滅

已失則不成就. 此如前2說. 設成就現在彼

過去耶. 設若成就未來法智彼過去現在耶.

答有未來. 非過去現在. 謂彼已得. 未滅設

滅已失不現在前. 此中已得者顯有未來.

未滅設滅已失者. 顯無過去. 不現在前者.

顯無現在. 此在何位. 謂得四沙門果. 及學

下      欄

無學練根已. 若法智未已起滅. 先已起滅者

已失. 及不現在前. 有未來及過去非現在.

謂彼已滅不失不現在前. 此中已滅不失者.

顯有過去. 不現在前者顯無現在. 但有過

去必有未來. 此在何位. 謂已入正性離生.

苦現觀後二心頃. 集滅現觀各三心頃. 除法

智時. 道現觀二忍心頃. 得四沙門果. 及學

無學練根已. 若法智已滅不失不現在前. 有

未來及現在非過去. 謂彼現在前未滅設滅

已失. 此中現在前者. 顯有現在未滅. 設滅

已失者. 顯無過去. 但有現在必有未來. 此

在何位. 謂已入正性離生. 3苦現觀一心頃.

謂苦法智時得四沙門果. 及學無學練根已.

若法智未滅先滅已失而現在前. 有未來及

過去現在. 謂彼已滅不失亦現在前. 此中已

滅不失者. 顯有過去. 亦現在前者. 顯有現

在. 若有過去現在必有未來. 此如前成就

過去現在說. 設成就過去現在彼未來耶. 答

如是. 但成就過去現在. 必成就未來故. 若

成就現在法智. 彼過去未來耶. 答未來定

成就. 過去若已滅不失則成就. 如前成就

三世位說. 若未滅設滅已失則不成就. 如前

成就未來現在非過去說. 設成就過去未來.

彼現在耶. 若現在前如前成就三世位說. 如

法智歷六. 類苦集滅道智亦爾者. 如法智依

三世有六句問答. 類苦集滅道智亦爾. 有

差別者. 各說自名隨應而說

若成就過去他心智. 彼未來耶. 答如是. 但

成就過去必成就未來故. 此在何位謂生

經數:一五四五

經名:阿毘達磨大毘婆沙論卷第百十一

頁數:五七四

上      欄

欲界已離欲染. 若生色界若學者. 在欲色

界已起無漏他心智不失. 生無色界未

得無學果. 設成就未來彼過去耶. 答若已

滅不失則成就. 此如次前所說諸位. 若未滅

設滅已失則不成就. 此在何位. 謂學者在

欲色界. 未起無漏他心智. 設起已失. 生無

色界設起不失. 生無色界得無學果. 若成

就過去他心智. 彼現在耶. 答若現在前. 謂若

不起餘智諸忍. 非無心位. 爾時此智定現

在前. 此在何位. 謂諸聖者. 或諸異生. 生欲

色界此他心智現在前時. 設成就現在. 彼過

去耶. 答如是. 此如次前所說諸位. 若他心

智現在前時. 必成就過去有漏他心智. 無漏

者則不定. 若成就未來他心智. 彼現在耶. 答

若現在前. 此如前成就過去現在說. 設成就

現在彼未來耶. 答如是. 但成就現在必有

未來故. 若成就過去他心智. 彼未來現在

耶. 答未來定成就. 現在若現在前. 此在何位.

謂他心智現在前時. 卽欲色界異生聖者. 設

成就未來現在. 彼過去耶. 答如是. 此如次

前所說諸位. 若成就未來他心智. 彼過去現

在耶. 答有未來. 非過去現在. 謂彼已得不

失. 未滅設滅已失不現在前. 此中已得不失

者. 顯有未來. 未滅設滅已失者. 顯無過去.

不現在前者. 顯無現在. 此在何位. 謂若學

者在欲色界. 未起無漏他心智. 設起已失.

生無色界設起不失. 生無色界得無學果.

有未來及過去. 非現在. 謂彼已滅不失不現

在前. 此在何位. 謂生欲界已離欲染. 他心

中      欄

智不現在前. 若生色界他心智不現在前. 若

學者在欲色界. 已起無漏他心智不失. 生

無色界未得無學果有未來及過去現在.

謂彼現在前. 卽生欲色界異生聖者. 他心

智現在前時. 設成就過去現在. 彼未來耶.

答如是. 此如次前所說諸位. 若成就現在

他心智. 彼過去未來耶. 答如是. 亦如次前

所說諸位. 設成就過去未來. 彼現在耶. 答若

現在前. 此亦如前所說諸位

若成就過去世俗智. 彼未來耶. 答如是設

成就未來彼過去耶. 答如是. 一切有情無

不成就過去未來世俗智故. 若成就過去

世俗智. 彼現在耶. 答若現在前謂若不起諸

無漏慧非無心位. 此世俗智定現在前設成

就現在彼過去耶. 答如是. 此等准前應知

其相

若成就過去法智. 彼過去類智耶. 答若已滅

不失則成就. 此在何位謂已入正性離生.

集滅現觀各四心頃. 道現觀三心頃. 得四沙

門果. 及學無學練根已. 起法類智已滅不

失. 若未滅設滅已失則不成就. 此在何位.

謂已入正性離生. 苦現觀後二心頃. 得一來

不還果. 及學者練根已. 若法智已滅不失. 類

智未滅設滅已失. 設成就過去類智. 彼過去

法智耶. 答若已滅不失則成就. 此如前成就

過去法智及類智位說. 若未滅設滅已失則

不成就. 此在何位. 謂得四沙門果. 及學無

學練根已. 類智已滅不失. 法智未滅設滅已

失. 若成就過去法智. 彼未來類智耶. 答若

下      欄

得. 謂苦類智已生. 此在何位. 謂已入正性離

生. 苦現觀後一心頃. 集滅現觀各四心頃. 道

現觀三心頃. 得四沙門果. 及學無學練根已.

若法智已滅不失. 設成就未來類智. 彼過去

法智耶. 答若已滅不失則成就. 此如次前所

說諸位. 若未滅設滅已失則不成就. 此在何

位. 謂得四沙門果. 及無學練根已. 法智未

滅設滅已失. 若成就過去法智. 彼現在類智

耶. 答若現在前. 謂若不起餘智諸忍. 非無

心位. 此定現前. 此在何位. 設已入正性離

生. 苦集滅現觀各一心頃. 謂類智時. 得四沙

門果. 及學無學練根已. 若法智已滅不失. 類

智現在前時. 設成就現在類智. 彼過去法智

耶. 答若已滅不失則成就. 此如次前所說諸

位. 若未滅設滅已失則不成就. 此在何位.

謂得四沙門果. 及學無學練根已. 法智未滅

設滅已失. 而類智現在前. 若成就過去法智

彼過去現在類智耶. 答有過去法智. 非過去

現在類智. 謂法智已滅不失. 類智未滅設滅

已失不現在前. 此在何位. 謂已入正性離生.

苦現觀一心頃. 謂類智忍時. 得一來不還果.

及學練根已. 若法智已滅不失. 類智未滅先

滅已失不現在前. 有過去法智及過去類智

非現在. 謂法類智已滅不失. 類智不現在前

此在何位. 謂已入正性離生. 集滅道現觀各

三心頃. 除類智時. 得四沙門果. 及學無

學練根已. 法智類智已滅不失. 而類智不

現在前. 有過去法智及現在類智非過去.

謂法智已滅不失. 類智現在前未滅設滅已

經數:一五四五

經名:阿毘達磨大毘婆沙論卷第百十一

頁數:五七五

上      欄

失. 此在何位. 謂已入正性離生苦現觀一

心頃. 謂苦類智時. 得一來不還果. 及學練根

已. 若法智已滅不失. 類智未滅先滅已失而

現在前. 有過去法智. 及過去現在類智. 謂法

類智已滅不失. 類智現在前. 此在何位. 謂

已入正性離生. 集滅現觀各一心頃. 謂類智

時得四沙門果. 及學無學練根已. 法類智已

滅不失. 而類智現在前. 設成就過去現在類

智. 彼過去法智耶. 答若已滅不失則成就. 此

如次前所說諸位. 若未滅設滅已失則不成

就. 此在何位. 謂得四沙門果. 及學無學練

根已. 若類智已滅不失. 法智未滅設滅已失

而類智現在前. 若成就過去法智. 彼未來

現在類智耶. 答有過去法智非未來現在類

智. 謂法智已滅未得類智. 此在何位. 謂已

入正性離生. 苦現觀一心頃. 謂苦類智忍時.

有過去法智及未來類智非現在. 謂法智已

滅不失. 已得類智不現在前. 此在何位. 謂已

入正性離生. 集滅道現觀各前三心頃. 得四

沙門果. 及學無學練根已. 若法智已滅不

失. 類智不現在前. 有過去法智. 及未來現在

類智. 謂法智已滅不失. 類智現在前. 此在何

位. 謂已入正性離生. 苦集滅現觀各後一心

頃. 得四沙門果. 及學無學練根已. 若法智已

滅不失. 類智現在前. 設成就未來現在類智.

彼過去法智耶. 答若已滅不失則成就. 此如

次前所說諸位. 若未滅設滅已失則不成就.

此在何位. 謂得四沙門果. 及學無學練根

已. 法智未滅設滅已失. 而類智現在前. 若成

中      欄

就過去法智. 彼過去未來類智耶. 答有過去

法智非過去未來類智. 謂法智已滅未得類

智. 此在何位謂已入正性離生. 苦現觀一

心頃. 謂苦類智忍時. 有過去法智及未來類

智非過去. 謂法智已滅不失. 已得類智未

滅. 設滅已失. 此在何位. 謂已入正性離生.

苦現觀後一心頃. 得一來不還果. 及學練根

已. 若法智已滅不失. 類智未滅設滅已失. 有

過去法智及過去未來類智. 謂法類智已滅

不失. 此在何位. 謂已入正性離生. 集滅現

觀各四心頃. 道現觀三心頃. 得四沙門果. 及

學無學練根已. 法智類智已滅不失. 設成就

過去未來類智. 彼過去法智耶. 答若已滅不

失則成就. 此如次前所說諸位. 若未滅設滅

已失則不成就此在何位. 謂得四沙門果.

及學無學練根已. 類智已滅不失. 法智未滅

設滅已失. 若成就過去法智. 彼過去未來現

在類智耶. 答有過去法智. 非過去未來現在

類智. 謂法智已滅未得類智. 此在何位. 謂

已入正性離生. 苦現觀一心頃. 謂苦類智忍

時. 有過去法智. 及未來類智. 非過去現在.

謂法智已滅不失已得類智. 未滅設滅已失

不現在前. 此在何位. 謂得一來不還果. 及學

練根已若法智已滅不失. 類智未滅設滅已

失不現在前. 有過去法智. 及未來現在類智

非過去. 謂法智已滅不失. 類智現在前. 未滅

設滅已失. 此在何位. 謂已入正性離生. 苦

現觀後一心頃. 得一來不還果. 及學練根已.

若法智已滅不失. 類智未滅設滅已失而現在

下      欄

前. 有過去法智. 及過去未來類智非現在.

謂法類智已滅不失. 類智不現在前. 此在何

位. 謂已入正性離生. 集滅道現觀各前三心

頃. 得四沙門果. 及學無學練根已. 法智類智

已滅不失. 類智不現在前. 有過去法智及過

去未來現在類智. 謂法類智已滅不失. 類智

現在前此在何位. 謂已入正性離生. 集滅現

觀各後一心頃. 得四沙門果. 及學無學練根

已. 法智類智已滅不失. 而類智現在前. 設成

就過去未來現在類智. 彼過去法智耶. 答若

已滅不失則成就. 此如次前所說諸位. 若未

滅設已失則不成就. 此在何位. 謂得四

沙門果. 及學無學練根已. 若類智已滅不失

亦現在前. 法智未滅設滅已失. 如對類智

作小七. 對集滅道智亦爾者. 如法智對類

智作小七. 對集滅道智作小七亦爾. 有

差別者. 各說自名隨應而說. 若成就過去

法智. 彼過去他心智耶. 答若已滅不失則成

就. 此在何位. 謂已離欲染入正性離生. 苦

現觀後二心頃. 集滅現觀各四心頃. 道現觀

1三心頃. 得後二沙門果及已離欲染學無

學練根已法智已滅不失. 若學者法智無漏

他心智已滅不失. 生無色界未得無學果.

若未滅設滅已失則不成就. 此在何位. 謂未

離欲染入正性離生. 苦現觀後二心頃. 集

滅現觀各四心頃. 道現觀三心頃. 得初二沙

門果. 及未離欲染學練根已. 若法智已滅

不失. 若學者法智已滅不失. 無漏他心智未

滅設滅已失. 生無色界未得無學果. 設成

經數:一五四五

經名:阿毘達磨大毘婆沙論卷第百十一

頁數:五七六

上      欄

就過去他心智. 彼過去法智耶. 答若已滅不

失則成就. 此如前俱成就說. 若未滅設滅已

失則不成就. 此在何位. 謂諸異生. 生欲界

已離欲染. 及生色界. 若已離欲染入正性

離生. 苦現觀初二心頃. 得後二沙門果. 及

已離欲染. 學無學練根已. 法智未滅設滅已

失. 若學者無漏他心智已滅不失. 法智未滅

設滅已失. 生無色界未得無學果. 若成就

過 去法智. 彼未來他心智耶. 答若已得不失.

此中已得者. 謂已離欲染. 不失者. 謂不退

起欲染. 此在何位. 謂已離欲染入正性離

生. 苦現觀後二心頃. 集滅現觀各四心頃. 道

現觀三心頃. 得後二沙門果. 及已離欲染學

無學練根已. 法智已滅不失. 若學者在欲界.

法智已滅不失. 生色無色界未得無學果.

設成就未來他心智. 彼過去法智耶. 答若已

滅不失則成就. 此如次前所說諸位. 若未滅

設滅已失則不成就. 此在何位. 謂諸異生

已得他心智不失. 若已離欲染入正性離

生. 苦現觀初1二頃. 得後二沙門果. 及已離

欲染學無學練根已. 法智未滅設滅已失. 若

學者在欲界法智未滅設滅已失. 生色無色

界設滅已不失. 生彼得無學果. 若成就過

去法智. 彼現在他心智耶. 答若現在前. 此

在何位. 謂得後二沙門果. 及已離欲染學

無學練根已. 法智已滅不失. 他心智現在前.

設成就現在他心智. 彼過去法智耶. 答若已

滅不失則成就. 此如次前所說諸位. 若未

滅設滅已失則不成就此在何位. 謂諸異生

中      欄

起他心智現在前時. 若得後二沙門果. 及已

離欲染有學無學練根已. 法智未滅設滅已

失. 而他心智現在前時. 若成就過去法智. 彼

過去現在他心智耶. 答有過去法智非過去

現在他心智. 謂法智已滅不失. 他心智未滅

設滅已失不現在前此在何位. 謂未離欲

染入正性離生. 苦現觀後二心頃. 集滅現觀

各四心頃. 道現觀三心頃. 得初二沙門果. 及

未離欲染學練根已. 法智已滅不失. 若學

者法智已滅不失. 無漏他心智未滅設滅已

失. 生無色界未得無學果. 有過去法智及

過去他心智非現在. 謂法2智他心智已滅

不失. 他心智不現在前. 此在何位. 謂已離

欲染入正性離生. 苦現觀後二心頃. 集滅現

觀各四心頃. 道現觀三心頃. 得後二沙門

果. 及已離欲染學無學練根已. 法智已滅不

失. 他心智不現在前. 若學者無漏他心智已

滅不失. 生無色界未得無學果. 有過去

法智及過去現在他心智. 謂法智已滅不失.

他心智現在前. 此在何位. 謂得後二沙門

果及已離欲染學無學練根已. 法智已滅

不失他心智現在前設成就過去現在他心

智. 彼過去法智耶. 答已滅不失則成就. 此如

次前所說諸位. 若未滅設滅已失則不成就.

此在何位. 謂諸異生起他心智現在前時.

若得後二沙門果. 及已離欲染學無學練根

已. 法智未滅設滅已失而他心智現在前時.

若成就過去法智. 彼未來現在他心智耶. 答

有過去法智. 非未來現在他心智. 謂法智

下      欄

已滅不失. 未得他心智. 設得已失. 此在何

位. 謂未離欲染苦現觀後二心頃集滅現觀

各四心頃. 道現觀三心頃. 得初二沙門果及

未離欲染學練根已. 法智已滅不失. 有過

去法智及未來他心智非現在. 謂法智已滅

不失. 他心智已得不失不現在前. 此在何位.

謂已離欲染入正性離生. 苦現觀後二心頃.

集滅現觀各四心頃. 道現觀三心頃. 得後二

沙門果. 及已離欲染學無學練根已. 法智已

滅失他心智不現在前有過去法智及未

來現在他心智. 謂法智已滅不失. 他心智現

在前. 此如前成就過去法智現在他心智說.

設成就未來現在他心智. 彼過去法智耶. 答

若已滅不失則成就. 此如次前所說諸位. 若

未滅設滅已失則不成就此如前成就現在

他心智. 不成就過去法智說. 若成就過去

法智. 彼過去未來他心智耶. 答有過去法

智. 非過去未來他心智謂法智已滅不失. 未

得他心智. 設得已失. 此如前有過去法智

非未來現在他心智說. 有過去法智及未來

他心智非過去. 謂法智已滅不失. 他心智已

得不失. 未滅設滅已失. 此在何位. 謂學者

法智已滅不失. 無漏他心智未滅設滅已失

生無色界未得無學果. 有過去法智及過

去未來他心智. 謂法*智他心智已滅不失. 此

如前成就過去法智他心智說 . 設成就過去

未來他心智. 彼過去法智耶. 答若已滅不失

則成就若未滅設滅已失則不成就. 此如前.

設成就過去他心智. 彼過去法智耶. 說若

經數:一五四五

經名:阿毘達磨大毘婆沙論卷第百十一

頁數:五七七

上      欄

成就過去法智. 彼過去未來現在他心智耶.

答有過去法智. 非過去未來現在他心智. 謂

法智已滅不失. 未得他心智設得已失. 此

如前有過去法智非未來現在他心智說.

有過去法智及未來他心智非過去現在. 謂

法智已滅不失. 他心智已得不失. 未滅設滅

已失不現在前. 此如前有過去法智及未來

他心智非過去說. 有過去法智及過去未

來他心智非現在. 謂法*智他心智已滅不

失. 他心智不現在前. 此如前有過去法智及

過去他心智非現在說. 有過去法智及過

去未來現在他心智. 謂法智已滅不失. 他心

智現在前. 此如前有過去法智及過去現在

他心智說. 設成就過去未來現在他心智. 彼

過去法智耶. 答若已滅不失則成就. 若未1滅

設滅已失則不成就. 此如前. 設成就過去

現在他心智. 彼過去法智耶. 2說若成就過

去法智. 彼過去世俗智耶. 答如是. 以過去

未來世俗智一切有情皆成就故. 此在何位.

謂已入正性離生. 苦現觀後二心頃. 集滅現

觀各四心頃. 道現觀三心頃. 得四沙門果. 及

學無學練根已. 若法智已滅不失. 設成就過

去世俗智. 彼過去法智耶. 答若已滅不失則

成就. 此如次前所說諸位. 若未滅設滅已失

則不成. 此在何位. 謂一切異生. 若已入

正性離生. 苦現觀初二心頃. 得四沙門果.

及學無學練根已. 法智未滅設滅已失. 若成

就過去法智彼未來世俗智耶. 答如是. 此如

前. 若成就過去法智. 彼過去世俗智耶. 說

中      欄

設成就未來世俗智彼過去法智耶. 答若已

滅不失則成就. 若未滅設滅已失則不成就.

此如前. 設成就過去世俗智. 彼過去法智

耶. *說若成就過去法智. 彼現在世俗智耶.

答若現在前. 謂若不起諸無漏慧非無心

位此定現前. 此在何位. 謂得四沙門果. 及

學無學練根已. 若法智已滅不失起世俗智

現在前時. 設成就現在世俗智. 彼過去法智

耶. 答若已滅不失則成就. 此如次前所說諸

位. 若未滅設滅已失則不成就此在何位.

謂一切異生. 若得四沙門果. 及學無學練根

已. 法智未滅設滅已失. 起世俗智現在前

時. 餘文准前應知其相. 若成就過去法智.

彼過去苦智耶. 答若已滅不失則成就. 此在

何位謂已入正性離生. 苦現觀後二心頃. 集

滅現觀各四心頃. 道現觀三心頃. 得四沙門

果. 及學無學練根已. 若法智苦智已滅不失.

若未滅設滅已失則不成就. 此在何位. 謂得

四沙門果. 及學無學練根已. 若非苦法智已

滅不失. 苦智未滅設滅已失. 設成就過去苦

智. 彼過去法智耶答若已滅不失則成就. 此

如前成就過去法智苦智說. 若未滅設滅已

失則不成就. 此在何位. 謂得四沙門果. 及

學無學練根已. 若苦類智已滅不失. 法智未

滅設滅已失. 若成就過去法智. 彼未來苦智

耶. 答如是. 3若成就過去法智者. 必成就未

來苦智故. 此在何位. 謂已入正性離生. 苦

現觀後二心頃. 集滅現觀各四心頃道現觀三

心頃. 得四沙門果. 及學無學練根已. 若法智

下      欄

已滅不失. 設成就未來苦智. 彼過去法智耶.

答若已滅不失則成就. 此如次前所說諸位.

若未滅設滅已失則不成就. 此在何位. 謂已

入正性離生. 苦現觀一心頃. 謂苦法智時.

得四沙門果. 及學無學練根已. 法智未滅設

滅已失. 若成就過去法智. 彼現在苦智耶. 答

若現在前. 謂若不起餘智諸忍. 非無心位

此定現前. 此在何位. 謂已入正性離生. 苦

現觀一心頃. 謂苦類智時得四沙門果. 及學

無學練根已. 若法智已滅不失. 而苦智現在

前. 設成就現在苦智. 彼過去法智耶. 答若

已滅不失則成就. 此如次前所說諸位. 若未

滅設滅已失則不成就. 此在何位. 謂已入

正性離生. 苦現觀一心頃. 謂苦法智時得四

沙門果. 及學無學練根已. 法智未滅設滅已

失. 4而苦智現在前時. 餘文准前應知其相.

如法智對後作小七. 乃至滅智對道智. 隨

其所應作小七亦爾者. 謂如法智對後類

智等作小七. 如是類智對後他心智等. 乃

至滅智對後道智應知亦爾. 如小七大七

亦爾者. 謂如八智以前對後作小七. 如是

八智以前對後作大七應知亦爾. 差別者.

以二或多對一. 或以一對二或多者. 謂前

小七中定以一對一. 今大七中. 或以二或

多對一或以一對二或多. 是謂小七大七

差別. 如過去爲首有七. 未來乃至過去未

來現在爲首亦各有七. 如應當知者. 謂如

過去法智等爲首問三世類智等. 有小大七

差別. 如是未來法智等爲首. 問三世類智等

經數:一五四五

經名:阿毘達磨大毘婆沙論卷第百十二

頁數:五七八

上      欄

乃至過去未來現在法智等爲首. 問三世類

智等. 亦各有小大七差別. 皆如所應當知

其相. 此中一行歷六小七大七差別等義. 如

前結蘊廣說應知

*說一切有部發智大毘婆沙論*卷第一百一

十一

阿毘達磨大毘婆沙論卷第一百

一十二

五百大阿羅漢等造

*三藏法師玄□奉  詔譯

業蘊第四中惡行納息第一之一

三惡行三不善根. 爲前攝後後攝前耶. 如

是等章及解章義. 旣領會已. 次應廣釋. 問

何故作此論. 答爲欲分別契經義故. 如契

經說. 有三惡行三不善根. 契經雖作是說

而不廣辯. 亦未說三惡行攝三不善根. 三

不善根攝三惡行. 1契經是此論根本. 彼未

說者今應說之. 故作斯論

三惡行者. 謂身惡行. 語惡行. 意惡行. 云何身

等惡行. 如世尊說. 何者身惡. 謂斷生命.

不與取. 欲邪行. 何者語惡行. 謂虛□語. 離

間語. [&FFFF]#惡語. 雜穢語. 何者意惡行. 謂貪欲瞋

□邪見. 應知此中世尊2唯說根本業道所

攝惡行. 不說業道加行後起所攝惡行. 此發

智論通說所有不善身業. 若是業道所攝. 若

非業道所攝. 如是一切名身惡行. 通說所

有不善語業. 若是業道所攝. 若非業道所攝.

中      欄

如是一切名語惡行. 通說所有不善意業.

若是業道所攝. 若非業道所攝. 如是一切

名意惡行

如此論中攝諸惡行. 集異門論亦作是說.

故彼論言. 何者身惡行. 謂斷生命. 不與取.

欲邪行. 如是所說隨順契經. 又言復次斷

生命. 不與取. 非梵行. 如是復攝前所不攝.

於自妻室所起欲行. 又言. 有餘不善身業.

如是復攝所有業道加行後起. 又言. 有餘諸

有非理所引身業. 問何者非理所引身業. 前

所未攝今更攝耶. 答前說自性. 今說等

起. 此誰所等起. 謂非理作意. 復有說者. 此

是一切有覆無記. 及一分無覆無記身業. 一

切有覆無記身業者. 謂初靜慮地諂愛等所

起. 一分無覆無記身業者. 謂應如是去來.

如是行住. 如是坐臥. 如是裁割. 如是縫 綴.

而不如是去來行住乃至縫綴. 此等身業作

不應作. 不應理故攝在非理所引品中. 由

此名身惡行. 若作是說. 身惡行則通不善

無記欲界色界. 然惡行*唯不善*唯欲界. 是

故前說者好. 又彼論言. 何者語惡行. 謂虛□

語. 離間語. [&FFFF]#惡語. 雜穢語. 如是所說隨順

契經. 又言. 有餘不善語業. 如是復攝所有

業道加行後起. 又言. 有餘諸有非理所引語

業. 問何者非理所引語業. 前所未攝今更攝

耶. 答前說自性. 今說等起. 此誰所等起. 謂

非理作意. 復有說者. 此是一切有覆無記. 及

一分無覆無記語業. 一切有覆無記語業者.

謂初靜慮地諂愛等所起. 一分無覆無記語

下      欄

業者. 謂應說一言二言多言男言女言非男

女言去來今言. 而不如是說一乃至去來今

言. 此等語業說不應說. 不應理故攝在非

理所引品中. 由此名語惡行. 若作是說. 語

惡行則通不善無記欲界色界. 然惡行*唯不

善*唯欲界. 是故前說者好. 又彼論言. 何者

意惡行. 謂貪欲瞋□邪見. 如是所說隨順契

經. 又言. 有餘不善意業. 如是復攝諸不善

思. 又言. 有餘諸有非所引意業. 問何3等

非理所引意業. 前所未攝今更攝耶. 答前

說自性. 今說等起. 此誰所等起謂非理作

意. 復有說者. 此是一切有覆無記. 及一分無

覆無記意業. 名非理所引意業. 一切有覆無

記非理所引意業者. 謂欲界薩迦耶見邊執

見相應意業. 及色無色界一切煩惱相應意

業. 一分無覆無記非理所引意業者. 謂諸意

業起如前說. 無覆無記非理所引身業語業.

若作是說. 意惡行則通不善及以無記. 又

通三界. 然4惡行*唯不善*唯欲界. 是故前

說者好

如發智論. 集異門論攝身惡行及語惡行.

施設論中所說亦爾. *唯除意惡行別有所

攝故彼論言. 問爲身三惡行攝一切身惡

行爲一切身惡行. 攝身三惡行耶. 答一切

攝三. 非三攝一切. 不攝者何. 謂非斷命.

以手杖等□擊有情. 及非邪行. 於所應行

作不淨行. 起飮酒等諸放逸業. 由不正知

失念. 受用諸飮食等. 及不能避諸犯戒者.

諸如是等所起身業非三所攝. 問諸犯戒者

經數:一五四五

經名:阿毘達磨大毘婆沙論卷第百十二

頁數:五七九

上      欄

無量. 云何能避. 雖復捨此還近彼1故. 答所

在皆有. 欲離實難. 能不隨染. 是爲眞避. 故

有說言. 身雖在遠而隨彼習. 卽名親近. 身

雖在近不隨彼習. 卽名遠離. 問爲語四惡

行攝一切語惡行. 爲一切語惡行攝語四惡

行耶. 答一切攝四. 非四攝一切. 不攝者何.

謂如有一. 獨處空閑作如是說. 無有惠

施. 無有親愛. 無有祠祀. 如是等語惡行.

世間有情不生領解. 非四所攝. 問爲意三

惡行攝一切意惡行. 爲一切意惡行攝意三

惡行耶答一切攝三. 非三攝一切. 不攝者

何. 謂貪欲瞋□邪見. 俱生受想行識非三所

攝彼論中意惡行攝四蘊自性. 如是施設五

蘊自性爲2諸惡行

問此發智論. 集異門論. 與佛契經. 及施設

論攝諸惡行. 何故不同. 答依二種門說諸

惡行. 一依世俗. 二依勝義. 謂佛契經及施

設論. 依世俗門說諸惡行. 此發智論集異

門論. 依勝義門說諸惡行. 如依世俗勝義

分別. 如是依不了義了義. 有別意趣無別

意趣. 有別因緣無別因緣. 世俗諦現觀勝

義諦現觀等. 應知亦爾. 復有說者. 由三緣

故所攝不同. 謂自性故. 相雜故. 世譏嫌故.

此發智論集異門論. 說其自性. 施設論中說

其相雜. 若法雖非惡行自性. 而與惡行相

和雜故. 亦得其名. 於契經中說世譏嫌. 以

諸世間於根本業道多生譏嫌. 非於業道

加行後起. 由此緣故攝諸惡行經論不同.

如是名爲惡行自性

中      欄

已說自性. 所以今當說. 問何故名惡行. 惡

行有何義. 答可厭毁故名惡. 遊履依處

故名行. 可厭毁故名惡者. 如有說言. 惡妻

子. 惡衣食. 惡人惡處惡往來等. 遊履依處故

名3惡行者. 謂斷生命[&FFFF]#惡語及瞋□. 行有

情處. 不與取欲邪行及 貪欲. 行資具處. 虛□

語離間語雜穢語. 行於名處. 邪見. 行名色

處. 復有說者. 感苦受果故名惡. 動轉捷利

故名行. 問比溺諸惡云何捷利. 答彼惡行

者有如是巧便. 雖行惡行. 而令世間不

知其惡. 故名捷利. 復有說者. 習近惡人

故能招惡趣. 故名惡行. 復有說者. 有三因

緣故名惡行. 謂惡思所思故. 惡說所說故.

惡作所作故. 惡思所思. 謂意惡行. 惡說所說.

謂語惡行. 惡作所作. 謂身惡行. 復有說者.

有三因緣故名惡行. 謂惡作義故. 可厭毁

故. 決定能感非愛果故. 惡作義者. 行身語

意諸惡行故名爲惡行. 可厭毁者. 謂行惡

行毁犯尸羅. 常爲諸天大師有智同梵行者

共所厭毁. 決定能感非愛果者. 謂諸所有

身語意惡行. 無處無容能感可愛果. 有處

有容感非愛果. 集異門論亦作是說. 有何

因緣名爲惡行. 謂彼能感非愛樂非適悅不

可意果. 此顯等流果. 復言能感非愛樂非

適悅不可意異熟. 此顯異熟果

三不善根者. 謂貪瞋癡. 問此三以何爲自

性. 答貪不善根有五. 卽欲界繫五部所斷

愛. 瞋不善根有五. 4則五部所斷□. 癡不善

根有五. 卽欲界繫見集滅道及修所斷全. 幷

下      欄

見苦所斷一分. 然見苦所斷無明有十. 此中

除有身見邊執見相應. 取餘無明故言一

分. 此十五法*唯是不善. 遍生不善法名不

善根. 應知. 此三皆與六識身相應. 是名三

不善根自性. 已說自性. 所以今當說. 問何

故名不善根. 不善根有何義. 答能生不善

義. 是不善根義. 能養不善義. 能增不善義.

能長不善義. 能益不善義. 能持不善義.

能令不善法廣流布義. 是不善根義. 尊者世

友作如是說. 諸不善因義是不善根義. 諸不

善種義. 等起不善義. 能爲轉因引不善義.

爲隨轉因生不善義攝益一切不善法義.

是不善根義. 大德說曰. 依止此物遍能生

長諸不善法. 能爲轉因. 爲隨轉因. 攝益不

善. 故名不善根

問若不善因義. 是不善根義者. 是卽前生

不善五蘊. 與後一切已生未生不善五蘊爲

因. 前生十不善業道. 與後一切已生未生十

不善業道爲因. 前生不善. 三十四隨眠俱生

品. 與後一切已生未生不善. 三十四隨眠俱

生品如應爲因. 如是一切不善法. 皆應名

不善根. 如是三種有何殊勝不共因緣. 世

尊獨立爲不善根. 答此是世尊有餘之說. 大

師觀彼所化有情心行願樂. 簡略而說. 脅尊

者曰. *唯佛世尊究竟了達諸法性相亦知

勢用. 非餘所知. 若法有不善根相卽便立

之. 無者不立. 尊者妙音亦作是說. 大師知

此三不善根. 有如是勢用. 如是强盛. 如是

親近. 能與一切不善爲因. 除此不善根. 餘

經數:一五四五

經名:阿毘達磨大毘婆沙論卷第百十二

頁數:五八○

上      欄

不善法無如是事. 復有說者. 如是三種. 能

生一切不善諸法. 難斷難滅難超難度. 是

故獨立爲不善根. 復有說者. 如是三種. 多

諸過患. 謂生一切現法後法衆多憂苦. 是故

獨立爲不善根. 復有說者. 如是三種. 於出

欲界極爲障□. 如壯獄卒守於獄門. 是故

獨立爲不善根. 復有說者. 如是三種於不

善中最爲殊勝. 最爲上首. 前行前導. 如最

勝軍將導一切. 此不善根增上力故. 能令一

切不善增廣. 是故獨立爲不善根. 復有說

者. 如是三種. 與三善根爲近對治怨敵障

□. 是故獨立爲不善根. 復有說者. 如是三

種. 能與一切不善. 爲因爲根爲眼爲集爲

緣. 發起一切不善諸法.  障□一切諸功德

法. 不善法中最爲殊勝.  是故獨立爲不善

根. 復有說者. 如是三種. 遍攝一切不善諸

法. 謂諸不善. 或是貪品. 或是瞋品. 或是癡

品. 是故獨立爲不善根. 又此三種具足五

義. 謂通五部. 遍在六識. 是隨眠性. 能起[&FFFF]#

惡身業語業. 作斷善根牢强加行. 是故獨立

爲不善根. 通五部者遮五見疑. 遍六識者

遮其諸慢. 隨眠性者遮纏垢等. 能起[&FFFF]#惡

身業語業. 作斷善根牢强加行者. 示現根

義. 又此五義遮一切法成立根義. 謂不染

汚法有遍六識. 無餘四義. 染汚色蘊全無

五義. 染汚受蘊想1蘊2及除煩惱纏垢. 所餘

相應染汚行蘊. 雖通五部亦遍六識. 而非

隨眠性. 雖能起[&FFFF]#惡身語二業. 而非斷善

牢强加行. 所有染汚不相應行蘊雖通五部.

中      欄

無餘四義. 染汚識蘊中. 眼等五識全無五

義. 意識雖通五部. 亦能起[&FFFF]#惡身業語業.

而無餘三義. 十煩惱中五見及疑. 有隨眠

性無餘四義. 慢通五部. 是隨眠性. 能起[&FFFF]#

惡身業語業. 無餘二義. 於十纏中. □比掉

擧無□無愧雖通五部亦通六識. 而非隨

眠性. 雖起[&FFFF]#惡身業語業. 而非斷善牢强

加行. 睡眠一種雖通五部無餘四義. 所餘

五纏. 雖起[&FFFF]#惡身語二業無餘四義. 六煩

惱垢. 雖亦有時能起[&FFFF]#惡身語二業. 無餘

四義. *唯貪瞋癡. 具足五義非所餘法. 是故

獨立爲不善根. 又此三種. 多於三受隨逐

隨增. 是故獨立爲不善根. 又此三種. 欲界

有情多分現起. 能發十種不善業道生十惡

處. 是故獨立爲不善根

如是三種通五部. 與六識俱起諸不善品

爲根. 此中貪相應品. 由二根故說名有根.

謂貪及彼相應無明. 瞋相應品亦二根故說

名有根. 謂瞋及彼相應無明. 除此所餘不善

心品由一根故說名有根. 所謂無明

問世尊處處. 說根不同. 謂或說有身見邊執

見爲根. 或說世尊爲根. 或說樂欲爲根.

或說不放逸爲根. 或說自性爲根. 如是等

有何義. 答有身見邊執見. 由能發起六十

二見故說爲根. 世尊能說雜染淸淨. 繫縛解

脫. 生死涅槃. 起正敎法故說爲根. 樂欲能

引一切善法. 故說爲根. 3諸不放逸. 攝護一

切所修善法. 令不散失故說爲根. 自性能

持自體不失故說爲根. 如是無爲. 能持自

下      欄

體故說爲根. 亦無有過. 復有說者. 爲同

類因持等流果. 或是同類同性所持. 是故有

爲自性名根. 復有說者. 相應俱有因力4任

持. 是故有爲自性名根. 名能顯了諸法自

性. 故亦說彼爲自性根. 此貪瞋癡能生能

長諸不善法. 故說爲根. 三不善根如結蘊廣

說

已說三惡行三不善根自性. 今當顯示雜無

雜相. 三惡行三不善根爲前攝後. 後攝前

耶. 答應作四句. 有惡行非不善根. 謂身語

惡行邪見. 不善思. 由此*唯有惡行相. 無不

善根相故. 有不善根非惡行. 謂癡不善根.

由此*唯有不善根相. 無惡行相故. 有惡

行亦不善根. 謂貪欲瞋□不善根. 由此具有

二種相故. 有非惡行. 非不善根. 謂除前

相. 相謂所名. 除前三句名所顯義. 所餘諸

法爲第四句. 謂色蘊中. 除不善色取餘色

蘊. 於行蘊中除三不善根. 不善邪見. 及不

善思. 取餘相應不相應行蘊. 及三蘊全. 幷無

爲法. 如是一切作第四句. 是故說言謂除前

相. 復次於眼識貪俱生不善品中. 或有惡行

非不善根. 應作四句. 有惡行非不善根. 謂

不善思. 有不善根非惡行. 謂癡不善根. 有

惡行亦不善根. 謂貪不善根. 有非惡行非

不善根. 謂除前相. 如於眼識作四句. 乃

至於意識亦爾. 如於貪俱生不善品作六

四句. 於瞋俱生品亦爾. 於邪見俱生不善

品中. *唯意地故作一四句. 有惡行非不善

根. 謂邪見及不善思. 5有不善根非惡行. 謂